होलाष्टक के बाद शुरू होगा खरमास 40 दिनों तक नहीं होंगे शुभ कार्य
भास्कर न्यूज | जांजगीर-चांपा
इस साल होली 13 मार्च को मनाई जाएगी। इसके आठ दिन पहले 5 मार्च रविवार से होलाष्टक प्रारंभ हो गया। होलाष्टक के तुरंत बाद खरमास की शुरुआत हो जाएगी। इसके चलते 40 दिनो तक मांगलिक कार्य सहित शादी-ब्याह जैसे सभी तरह के शुभ कार्यों पर रोक लग जाएगी। 16 अप्रैल से शुभ कार्यों की शुरुआत होगी। होली के लिए सप्ताह भर का समय बचा है। ऐसे में शहर व ग्रामीण क्षेत्रों में होली की तैयारी शुरू हो गई है। होलिका जलाने के लिए रस्म शहर सहित ग्रामीण क्षेत्रों में कई स्थानों पर होली बनना शुरू हाे गई है। फाल्गुन शुक्ल पक्ष अष्टमी 5 मार्च रविवार से होलाष्टक शुरू हो गया, होलाष्टक पूर्णिमा 12 मार्च तक रहेगा।
राशि के अनुसार ऐसे रंगों से खेलें होली
मेष: लाल सिल्वर, गोल्डन, पीला, वृषभ: सफेद, क्रीम, मिथुन: हरा, नीला, काला, कर्क: क्रीम सिल्वर, सिंह: गोल्डन, लाल, सफेद, पीला, कन्या: हरा, बैंगनी, स्काई ब्लू, तुला: सफेद, दुधिया, हल्का नीला, वृश्चिक: सतरंगी, लाल, धनु: पीला, सुनहरा, मकर: नीला, कुंभ: काला, बैंगनी, मीन: पीले या सिल्वर।
क्या है खरमास- सूर्य जब मीन राशि में रहता है, तो उस अवधि को मीनार्क कहते हैं। ज्योतिष शास्त्र के अनुसार सूर्य व गुरु का मेल नहीं है। इस दौरान होने वाले मांगलिक कार्यों में विकृति आती है। लिहाजा इसे खरमास मानते हैं और विवाह जैसे मांगलिक कार्य नहीं किए जाते।
hin_Deva bho_Deva hin_Deva hin_Deva bho_Deva hin_Deva